Sprijin pentru integrarea minorităților locale M10/6B    

Tipul măsurii:X INVESTIȚII
                     X SERVICII
                        SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Strategia Europa 2020 are ca principal obiectiv ”Europa 2020: O strategie europeană pentru o creștere inteligentă, durabilă și favorabilă incluziunii”.
Creșterea favorabilă incluziunii atinge componenta umană a ideii de strategie sub toate aspectele de interdependență.
O categorie aparte în realizarea politicii europene o reprezintă diversitatea etnică și crearea unor instrumente eficiente în realizarea legăturilor interetnice pentru facilitarea fenomenului de incluziune socială.
Păstrând viziunea totală a obiectivelor Politicii Agricole Comune, incluziunea populațiilor minoritare se poate realiza la nivelul fiecărei priorități/domeniu de intervenție prin aplicarea Art.7 din Reg. (Eu) 1303/2013. Totuși simpla mențiune a promovării egalității și prevenirii discriminărilor de orice fel, nu reușește să insufle adevărata forță a cuvintelor în conștiința persoanelor aflate în minoritate. Există o multitudine de factori sociali și economici care întrețin și acutizează starea unei persoane de a se afla în minoritate, blocându-i viziunea de importanță, rol sau identitate în societate. Acea stare poate fi depășită doar prin măsuri direcționate special către categoria aflată în minoritate.
La nivelul zonei Valea Muntelui, din totalul celor 52.688 de locuitori, 46.016  sunt români, 2.855 maghiari, 1.609 romi, 70 ceangăi, iar pentru 2.121 de persoane nu au existat informații disponibile pentru stabilirea etniei. În acest context putem afirma că populațiile de etnie maghiară, romă și ceangăi reprezintă, în ordinea menționată, un procent de 5,42%, 3,05%, 0,0013% din totalul populației zonei. O situație aparte o reprezintă populația de etnie romă, unde există un risc ridicat de sărăcie, ceea ce accentuează permanent starea de excluziune socială și accentuează decalajul oportunităților față de populația majoritară.
Cu toate că împreună, întrega populație minoritară totalizează 8,47% din totalul populației din Valea Muntelui, nu există o formă juridică a societății civile, cu sediu sau punct de lucru în teritoriu, cu scopul de a întreprinde activități de promovare și conservare a tradițiilor specifice. Un rol important îl au autoritățile locale, care integrează în activitățile anuale, diferite acțiuni ce integrează uneori și populația minoritară.
 Este evidentă astfel nevoia unei abordări locale integrate în vederea creșterii conștientizării valorilor culturale tradiționale păstrate de acestea către întreg teritoriul cât și a calităţii vieții populației minoritare din zonă.
 
Obiectiv de dezvoltare rurală 3:
Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectiv specific al măsurii:

	Promovarea incluziunii populației minoritare prin sprijinirea a minim o operațiune de valorificare a tradițiilor culturale specifice minorităților existente.  
	
Măsura contribuie la prioritățile:

P6 Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor Art. 20 din Reg (UE) nr. 1305/2013.

Măsura contribuie la Domeniul de intervenție:
6B Încurajarea dezvoltării locale în zonele rurale

Măsura contribuie la obiectivele transversale ale Reg. (UE) nr. 1305/2013: Inovare

Complementaritatea cu alte măsuri din SDL: -
Sinergia cu alte măsuri din SDL:  M6/6A, M7/6A, M8/6B, M9/6B, M11/6B

2. Valoarea adăugată a măsurii 

Atenția acordată unei astfel de operațiuni este în totalitate nouă la nivelul teritoriului. Până la acest moment nu au existat operațiuni dedicate unei minorități, prin care acestea să-și poată organiza activități de identificare clară a tradițiilor ce le definesc și care le întăresc sentimentul de a reprezenta etnia din care fac parte.
Prin realizarea unei măsuri dedicate minorităților, va exista posibilitatea concentrării atenției populației majoritare asupra rezultatelor atinse de activitatea minoritară, dar și generarea sentimentului de importanță și apartenență locală pentru minoritățile implicate, contribuind direct la implementarea conceptului de incluziune.
Specificul zonei poate fi astfel mai bine evidențiat și va ajuta totodată la întărirea aspectului de diversitate  culturală locală.          

3. Trimiteri la alte acte legislative

· Legea 215/2011 a administrației publice locale;
· Ordonanţa de Guvern nr. 26 /2000 cu privire la asociații și fundații
· Legea nr. 30/1994 privind ratificarea Convenției pentru apărarea drepturilor omului și a libertăților fundamentale și a protocoalelor adiționale la aceasta convenție;
· Legea nr. 33/1995 privind ratificarea Convenţiei-cadru pentru protecţia minorităţilor naţionale, încheiată la Strasbourg la 1 februarie 1995
· Directiva Consiliului Uniunii Europene nr. 2000/43/CE din 29 iunie 2000 de punere în aplicare a principiului egalităţii de tratament între persoane, fără deosebire de rasă sau origine etnică;
· Regulamentul (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții
· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune
· Ordonanţa de Urgenţă a Guvernului (OUG)  Nr. 34 /2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare;
· Hotărârea de Guvern (HG) Nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

4. Beneficiari direcți/indirecți (grup țintă) 

Beneficiari direcți:
· UAT-uri,
· ONG-uri,
· GAL

Beneficiari indirecți:
· Persoanele de etnie maghiară, rromă, ceangăi 


5. Tip de sprijin

· Rambursarea costurilor eligibile suportate și plătite efectiv; 
· Plăți în avans până la 50% din ajutorul public acordat de către agenţie cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R. (CE) nr. 1305/2013;

6. Tipuri de acțiuni eligibile și neeligibile 

Acțiuni eligibile:

· [bookmark: _GoBack]investiții în activități culturale şi de agrement destinate minorităților și a infrastructurii aferente;
· studii asociate cu întreținerea, refacerea și modernizarea patrimoniului cultural și natural al minorităților, 

Acțiuni neeligibile:

· cheltuielile cu achiziţionarea de bunuri și echipamente ”second hand”;
· cheltuieli cu achiziția utilajelor nespecializate, a mijloacelor de transport pentru uz personal şi pentru transport persoane;
· cheltuieli cu investițiile ce fac obiectul dublei finanțări care vizează aceleași costuri eligibile;
· cheltuieli în conformitate cu art. 69, alin (3) din R (UE) nr. 1303/2013 și anume:
· dobânzi debitoare;
· achiziţionarea de terenuri construite și neconstruite;
· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.

7. Condiții de eligibilitate 

· Proiectul trebuie să se încadreze în cel puțin unul dintre tipurile de activități sprijinite prin submăsură;
· Solicitantul trebuie să se încadreze în categoria solicitanților eligibili;
· Solicitantul se va angaja la asigurarea mentenanței investiției pe o perioadă de minim 5 ani de la data ultimei plăți;
· Solicitantul trebuie să nu fie în insolvenţă sau incapacitate de plată;

8. Criterii de selecție 

· Numărul de persoane deservite
· Experiență în desfășurarea unor activități similare
 
Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013 Art.7 din Reg. (Eu) 1303/2013 și Art. 60 din 1306/2013.

9. Sume aplicabile și rata sprijinului

Măsura face obiectul Art. 67 (1) a din Reg. (EU) 1303/2013 însă nu are încadrarea în Anexa II la Reg. (EU) 1305/2013.

Valoarea maximă a sprijinului este de  19.199,71 euro.
Rata sprijinului este de:
· pentru operațiunile generatoare de venit: până la 90%;
· pentru operațiunile generatoare de venit cu utilitate publică: până la 100%;
· pentru operațiunile negeneratoare de venit: până la 100%.



10. Indicatori de monitorizare

Populație netă care beneficiază de servicii/infrastructură îmbunătățită – 100
Cheltuieli publice totale – 15.000 €

Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.

____________________________


